RAPORT DE SPECIALITATE

la proiectul de hotărâre privind aprobarea recoltării și valorificării unei cantități de 509,59 mc. masă lemnoasă, provenită din fondul forestier proprietate publică a municipiului Satu Mare, administrată de Ocolul Silvic Satu Mare

Valorificarea masei lemnoase este acţiunea de punere pe piaţă a masei lemnoase care se recoltează din fondul forestier proprietate publică, de către proprietari/administratori, ca masă lemnoasă pe picior, precum şi a lemnului fasonat printre modalităţile de valorificare fiind: prin vânzare în licitaţie publică, ca masă lemnoasă pe picior şi/sau ca lemn fasonat; prin negociere ca masă lemnoasă pe picior şi/sau ca lemn fasonat; prin vânzarea directă a lemnului fasonat către populație; prin utilizarea lemnului fasonat pentru consumul propriu al proprietarului şi/sau al administratorului.

Direcția Silvică Satu Mare – Ocolul Silvic Satu Mare, administrator al fondului forestier proprietate publică a municipiului Satu Mare situat pe raza UAT Satu Mare și UAT Viile Satu Mare, a depus adresa cu nr. 879/08.03.2021 înregistrată la Primăria municipiului Satu Mare sub nr. 15097/10.03.2021 prin care solicită analizarea și aprobarea cantității, prețurilor și modalității de valorificare pentru o cantitate de 509,59 mc., masa lemnoasă parte din producția anului 2021.

Cu respectarea prevederilor art. 20 alin. (5) și (6) precum și ale art. 45 alin. (1) și (13) din Regulamentul aprobat prin HG. nr. 715/2017, Ocolul Silvic Satu Mare, propune 2 liste în cuprinsul adresei 879/08.03.2021 pentru un volum de masă lemnoasă de 509.59 mc. după cum urmează:

* + - * 289,59 mc. masă lemnoasă pe picior cu vânzare prin licitație deschisă cu strigare, partida 2100145400300 Ig;
* 65 mc. masă lemnoasă fasonată la drum auto, sortiment lemn de foc și C.R., prin vânzare directă către populație, partida 10295 SR;
* 155 mc. masă lemnoasă fasonată la drum auto, sortiment lemn de foc și C.R., prin vânzare directă către populație, partida 10296 SR.

Lemnul fasonat sortiment buștean gater, rezultat din exploatarea partizilor de mai sus va fi valorificat prin licitație. Prețul de pornire la licitație se va stabili și aproba pentru fiecare lot în parte.

Prin HCL nr. 224/22.12.2020 s-au aprobat prețurile de referință și volumul de masă lemnoasă care urmează a fi exploatate și valorificate din producția anului 2021.

Prin compararea prețurilor de referință aprobate prin HCL nr. 224/22.12.2020 și cele propuse pentru valorificare, s-a constat că cele propuse sunt mai mari iar cantitatea de 509,59 mc. se regăsește în volumul total de masă lemnoasă aprobat prin același HCL.

Având în vedere cele ce preced, proiectul de hotărâre privind ‚‚aprobarea recoltării și valorificării unei cantități de 509,59 mc. masă lemnoasă, provenită din fondul forestier proprietate publică a municipiului Satu Mare, administrată de Ocolul Silvic Satu Mare’’ se înaintează Consiliului Local al municipiului Satu Mare cu propunere de aprobare.

Director Executiv Şef Serviciu

Ursu Lucia Ziman Doina